«Հովեր» պետական կամերային երգչախումբը (գեղարվեստական ղեկավար և խմբավար՝ Սոնա Հովհաննիսյան) համերգով հանդես է եկել Լեհաստանի Կրակով քաղաքում: Լեհաստանում արդեն ճանաչում վայելող երգչախումբը հոկտեմբերի 30-ին կատարել է մեծանուն կոմպոզիտոր Քշիշտոֆ Պենդերեցկու «Te deum» ստեղծագործությունը Կրակովի Կամերատա լարային նվագախմբի և Վարշավայի պետական ֆիլհարմոնիկ նվագախմբի փողային կազմի հետ՝ դիրիժոր Յուրեկ Դիբալի ղեկավարությամբ: